Կարեն Միլս

**Կարեն Գորդոն Միլս** (, ), ամերիկացի ձեռնարկատեր և նախկին պետական պաշտոնյա, ԱՄՆ Փոքր բիզնեսի վարչության 23-րդ ադմինիստրատոր։ Միլսը ծնվել է 1953 թվականի սեպտեմբերի 14-ին, Նյու Յորք քաղաքում։ 2008 թվականի դեկտեմբերի 19-ին առաջադրվել է ընտրված նախագահ Բարաք Օբամայի կողմից, 2009 թվականի ապրիլի 2-ին միաձայն հաստատվել է Սենատի կողմից և երդվել ապրիլի 6-ին։ Իր պաշտոնավարման ընթացքում պաշտոնի լիազորություններն ավելացվել են՝  նա ուներ քաղաքական որոշումներ կայացնելու իրավասություն և նախագահական կաբինետի նիստերին մասնակցության իրավունքի թույլտվություն։ 2013 թվականի փետրվարի 11-ին հայտարարել է ադմինիստրատորի պաշտոնից հրաժարականի մասին, իսկ  պաշտոնից հեռացել է 2013 թվականի սեպտեմբերի 1-ին։

ԱՄՆ Փոքր բիզնեսի վարչությունից հեռանալուց հետո Միլսը Հարվարդի բիզնես դպրոցում և Հարվարդի Ջոն Քենեդու անվան պետական կառավարման դպրոցում աշխատել է որպես ավագ գիտաշխատող։ Նա MMP Group ներդրումային ընկերության նախագահն է։ Envoy Global ներգաղթի ծառայություններ մատուցող ընկերության տնօրենների խորհրդի նախագահի տեղակալն ու Fortune ամսագրի և այլ հրատարակությունների մշտական հեղինակն է։ Միլսը «ՖԻՆՏԵԽ, Փոքր բիզնես և ամերիկյան երազանք» գրքի հեղինակն է։

## Վաղ կյանք և կրթություն
Միլսը Tootsie Roll Industries ընկերության նախագահ ու գործադիր տնօրեն Մելվին Գորդոնի դուստրն է։ Նա Հարվարդի համալսարանից ստացել է արվեստի բակալավրի աստիճան տնտեսագիտության ոլորտում և բիզնեսի կառավարման մագիստրոսի աստիճան՝ Հարվարդի բիզնես դպրոցում, որտեղ Բեյքերի կրթաթոշակառու էր։

## Կարիերա
1980-ականներին և 1990-ականներին Միլսն ամբողջ երկրում ներդրումներ է կատարել և ղեկավարել մի քանի փոքր՝ փայտանյութի հատակների արտադրության, սառնարանային շարժիչների և ներարկման համաձուլվածքների պլաստմասսաների արտադրական ընկերություններ։

Նախքան ԱՄՆ Փոքր բիզնեսի ադմինիստրատոր դառնալը, Միլսը եղելէ որպես MMP Group մասնավոր բաժնետիրական ընկերության նախագահ, որը մասնագիտացած է բիզնեսի զարգացման մեջ այնպիսի ոլորտներում, ինչպիսիք են սպառողական ապրանքները, սննդամթերքը, տեքստիլը և արդյունաբերական բաղադրիչները։ Նախքան MMP ընկերությանը միանալը, նա եղել է Solera Capital (Նյու Յորքում տեղակայված վենչուրային կապիտալ ընկերություն, որը ներդրումներ է կատարել կանանց պատկանող շատ ընկերություններում, ինչպիսիք են բնական սննդի արտադրող Annie's-ը) ընկերության հիմնադիր գործընկեր և գործադիր տնօրեն։

2007 թվականին Մեյնի նախկին նահանգապետ Ջոն Բալդաչին նրան նշանակել է մրցունակության և տնտեսության պետական խորհրդի նախագահ, որը զբաղվում էր գյուղական և տարածաշրջանային զարգացման հարցերով։ Միլսը նաև եղել է Բրանսուիկի ռազմածովային բազայի վերակառուցման պետական խորհրդի անդամ։

Նախկինում Միլսը ԱՄՆ-ում և Եվրոպայում՝ McKinsey and Co. ընկերությունում աշխատել է որպես կառավարման խորհրդատու, General Foods-ի արտադրանքի մենեջեր, ինչպես նաև եղել է Scotts Miracle-Gro-ի և Arrow Electronics-ի տնօրենների խորհուրդներում։

## Կլաստերավորում
Միլսը տարածաշրջանային նորարարական կլաստերների (հարակից արդյունաբերության աշխարհագրական ասոցիացիաներ, оրինակ՝ Սիլիկոնային հովտի տեխնոլոգիական ընկերություններ) կողմնակից է, որոնք կարող են փոխանակել ռեսուրսներ, գաղափարներ և մարդկային կապիտալ։ 2005 թվականին Միլսը Բրանսուիկում ռազմածովային ավիաբազայի փակումից հետո ներգրավվել է նոր աշխատատեղերի ստեղծման աշխատանքներում։ Նա օգնել է կազմակերպել North Star Alliance-ը՝ համագործակցություն տեղական նավաշինարարների, կոմպոզիտային նյութերի արտադրողների և Մեյնի համալսարանի հետազոտողների միջև, որն օգնել է բարձրացնել Մեյնի նավաշինության և կոմպոզիտային արդյունաբերության համաշխարհային մրցունակությունը։

Հետագայում Միլսը Մեյնում ստեղծել է մասնագիտացված սննդի կլաստեր, որտեղ մասնագիտացված արտադրողները, ինչպիսիք են Peak Organic Beer-ը, օգտվել են Մեյնի տեղական գյուղատնտեսությունից։ Այս կլաստերի ստեղծման սկզբից Մեյնը դարձել է սննդի արդյունաբերության առաջատարներից։ 2007 թվականին նշանակվել է Մեյնի մրցունակության և տնտեսության խորհրդի նախագահ, որտեղ կենտրոնացել է տարածաշրջանային արդյունաբերություններում և Մեյնի գյուղական վայրերում ներդրումներ ներգրավելու համար։

Միլսը 2008 թվականի ապրիլին հիմնվելով տարածաշրջանային նորարարական կլաստերների հետ աշխատելու իր փորձի վրա՝ Բրուքինգսի ինստիտուտի համար նույն թեմայով հոդված է գրել։

## ԱՄՆ Փոքր բիզնեսի կառավարում
Գործակալությունը ստեղծվել է 1953 թվականին։ Փոքր բիզնեսի կառավարումը գործում է չորս առանցքային ոլորտներում. gործակալությունն ավելի բարձր հեղինակություն է ձեռք բերել նախագահ Օբամայի օրոք, որը փոքր բիզնեսը դարձրել է Մեծ անկման հետևանքով տնտեսությունը աշխուժացնելու անկյունաքարը։ Միլսը ԱՄՆ Փոքր բիզնեսի կառավարման ադմինիստրատոր է նշանակվել 2009 թվականի սկզբին, կրիտիկական ժամանակաշրջանում, երբ փոքր բիզնեսի վարկավորման շուկան կանգ էր առել։ Նա վերահսկում էր Նախագահ Օբամայի 2009 թվականի Ամերիկյան վերականգնման և վերաներդրման ակտի հիմնական դրույթների իրականացումը, ներառյալ ԱՄՆ Փոքր բիզնեսի կառավարմամբ ապահովված վարկերի վճարներից հրաժարվելը և մասնավոր հատվածի վարկատուների կողմից տրված վարկերի գործակալության պետական ​​երաշխիքների ավելացումը։ Այս դրույթների ազդեցությունն ուղիղ էր, երբ միջին շաբաթական վարկերի ծավալն ավելացել է ավելի քան 60 տոկոսով։ Օգտագործելով Ամերիկայի փոքր բիզնեսում երկկուսակցական աջակցությունը, Միլսն աշխատել է 2010 թվականի Փոքր բիզնեսի աշխատատեղերի մասին օրենքի ընդունման ուղղությամբ, որն այն ժամանակ համարվում էր որպես փոքր բիզնեսի օրենսդրության ամենակարևոր կետը ավելի քան մեկ տասնամյակի ընթացքում։ Ի թիվս այլ բաների, ակտը երկարաձգել է Վերականգնման ակտի հաջողված վարկերի դրույթները, բարձրացրել է ԱՄՆ Փոքր բիզնեսի կառավարման կողմից երաշխավորված վարկերի առավելագույն չափը, ընդլայնել փոքր բիզնեսի համար հնարավորությունները, որոնք մրցում էին դաշնային պայմանագրերի համար, ստեղծել պետական ​​առևտրի և արտահանման դրամաշնորհային ծրագիրը, տրամադրել 50 միլիոն դոլար լրացուցիչ ֆինանսավորում։ Միլսի օրոք ԱՄՆ Փոքր բիզնեսի կառավարումը նաև գործակալության Small Business Investment Company ծրագրի շրջանակներում գործարկել է Impact Fund փորձնական ծրագիրը, որի նպատակն է կապիտալացնել իր առաջին տարածաշրջանային կլաստերների նախաձեռնությունը և ներդրումային ֆոնդերը, որոնք ձգտում են ավելացնել ֆինանսական և սոցիալական եկամուտներ։

2012 թվականի հունվարին ԱՄՆ Փոքր բիզնեսի կառավարման ադմինիստրատորի որոշումներ կայացնելու լիազորություններն ընդլայնվել են՝  նրան հնարավորություն ընձեռելով մասնակցել կառավարության նիստերին։ Միլսը 2013 թվականի փետրվարի 11-ին հայտարարել է, որ հեռանում է ԱՄՆ Փոքր բիզնեսի կառավարման ադմինիստրատորի պաշտոնից, իսկ նախագահ Օբաման հայտարարել է, որ «Կարենի քրտնաջան աշխատանքի և նվիրվածության շնորհիվ մեր փոքր բիզնեսն ավելի շատ հնարավորություններ ունի աշխատատեղեր ստեղծելու համար և մեր ամբողջ տնտեսությունն ուժեղացել է»։ 2013 թվականի սեպտեմբերի 1-ին Միլսն ազատվել է պաշտոնից։

## Աշխատանք ԱՄՆ Փոքր բիզնեսի կառավարումից հետո
ԱՄՆ Փոքր բիզնեսի կառավարման գործակալությունից հեռանալուց հետո Հարվարդի բիզնես դպրոցում Միլսն աշխատել է որպես ավագ գիտաշխատող, իսկ նախկինում եղել է ավագ գիտաշխատող Հարվարդի Քենեդիի դպրոցի, Մոսավար-Ռահմանիի բիզնեսի և հանրային կառավարման կենտրոնում։ Նա նաև ուսումնասիրել է առցանց վարկատուների արագ աճը, միտումները և ազդեցությունը, որոնք կենտրոնացած են փոքր բիզնեսի շուկայի վրա։ 2016 թվականի նոյեմբերին դարձել է «փոքր բիզնեսի վարկավորման վիճակը. նորարարություններ և տեխնոլոգիաներ և կարգավորման հետևանքները» գրքի համահեղինակ։  Բացի այդ, HBS-ում հետազոտություն է անցկացրել և առաջարկություններ կատարել ձեռնարկատիրության և միջին խավի հնարավորությունների միջև կապի վերաբերյալ։ Իր «Մրցունակություն» նախագիծը լուսաբանում է ընդհանուր, ինչպես նաև աճի և համընդհանուր բարգավաճման խնդիրը։ Երկու զեկույցներում էլ նա հեղինակ էր բաժինների, որոնք վերաբերում էին նոր բիզնես ստարտափների անկման ազդեցությանը այնպիսի խնդիրների վրա, ինչպիսիք են եկամուտների անհավասարությունը և տնտեսական շարժունակությունը։ Միլսն առաջարկել է, թե ինչպես կարելի է ավելացնել ստարտափների թիվը՝ կապիտալի հասանելիությանն ուղղված քաղաքականության համադրմամբ, հմտությունների զարգացմամբ և ձեռնարկատիրական էկոհամակարգերի ստեղծմամբ։

## Հրապարակված աշխատանքներ
### Գրքեր
* *Fintech, Small Business & the American Dream* (Boston, MA]։ Palgrave Macmillan, 2018).

### Ամսագրեր
* A New Categorization of the U.S. Economy։ The Role of Supply Chain Industries in Innovation and Economic Performance, by Mercedes Delgado and Karen G. Mills (October 9, 2017)
* The State of Small Business Lending]։ Innovation and Technology and Implications for Regulation, by Karen G. Mills and Brayden McCarthy (November 2017)
* Growth & Shared Prosperity, by Karen G. Mills, with Contributions from Joseph B. Fuller and Jan W. Rivkin (September 2015)
* The Challenge of Shared Prosperity, by Jan W. Rivkin, Karen G. Mills, and Michael E. Porter, with contributions from Michael I. Norton and Mitchell B. Weiss (September 2015)
* The State of Small Business Lending]։ Credit Access During the Recovery and How Technology May Change the Game, by Karen G. Mills and Brayden McCarthy (July 2014)
* Clusters and Competitiveness]։ A New Federal Role for Stimulating Economies, by Karen G. Mills, Andrew Reamer and Elisabeth B. Reynolds (April 2008)

## Անձնական կյանք
Ամուսնացած է Բարրի Միլսի հետ, որը 2001 թվականի հոկտեմբերից մինչև 2015 թվականի հուլիսը զբաղեցրել է Բոուդոյն քոլեջի նախագահի պաշտոնը և ունեն 3 որդի։

## Ծանոթագրություններ

## Արտաքին հղումներ
*

Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի կանայք
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի ձեռնարկատերեր
Կատեգորիա:Ապրող անձինք
Կատեգորիա:Հարվարդի համալսարանի դասախոսներ